b'\n_START_ARTICLE_\nPisaratartunta\n_START_PARAGRAPH_\nPisaratartunta (eli aerosolitartunta) on er\xc3\xa4s tartuntatautien levi\xc3\xa4mistapa. Hengitysteiden eritteit\xc3\xa4 levi\xc3\xa4\xc3\xa4 jatkuvasti ilmaan hengitett\xc3\xa4ess\xc3\xa4 sek\xc3\xa4 varsinkin yskitt\xc3\xa4ess\xc3\xa4 ja aivastettaessa. Eritteiden mukana kulkevat my\xc3\xb6s taudinaiheuttajat. Kun pisarat kuivuvat, taudinaiheuttajat j\xc3\xa4\xc3\xa4v\xc3\xa4t ilmaan, ja ne voivat p\xc3\xb6lyyn sitoutuneena kulkea pitki\xc3\xa4kin matkoja. Tyypillinen pisaratartuntana levi\xc3\xa4v\xc3\xa4 sairaus on esimerkiksi influenssa.'